
REFERAT

privind retragerea dreptului de concesiune asupra terenului atribuit direct către S.C.  DRUMURI MUNICIPALE TIMIŞOARA S.A. în vederea amenajării unei parcări supraterane prin HCLMT nr. 173/15.04.2014

Prin Hotărârea nr. 173/15.04.2014, Consiliul Local al Municipiului Timişoara a aprobat atribuirea directa, prin contract de concesiune, catre S.C. Drumuri Municipale Timişoara S.A. - Serviciul Administrare Parcări, pe o perioada de 49 de ani, a terenului din Piata Foch Ferdinand, identificat prin CF nr. 420077/6 (număr provizoriu)  în suprafaţă de 1852 mp,  în vederea realizarii unei parcări supraterane.

Prin acelaşi act normativ, Consiliul Local al Municipiului Timişoara a aprobat redevenţa în cuantum de 1% din veniturile rezultate din exploatarea parcărilor, Caietul de sarcini privind selecţia partenerului de asociere şi negocierea contractului de asociere în participaţiune, Contractul de asociere şi a numit Comisia pentru selectarea partenerului pentru realizarea obiectivului.
În vederea realizării acestei parcări supraterane a fost identificat terenul din Piata Foch Ferdinand, delimitata la sud si sud- est de Parcul Civic si Ceasul Florar, la nord de Magazinul “ Bega”, la vest de str. Telbisz, identificat prin CF nr. 420077/6 (număr provizoriu)  în suprafaţă de 1852 mp. 
Realizarea locurilor de parcare în locaţia mai sus menţionată ar conduce la:
• mărirea  numărului locurilor de parcare şi accesibilitate la spatiile de parcare în general şi pentru persoanele cu handicap în particular;

• reducerea perioadei de parcare a vehiculelor în centrul oraşului şi pe străzi;
• asigurarea parcajelor si îmbunătăţirea serviciilor de parcare;
• îmbunătăţirea fluxului circulaţiei, prin reducerea zonelor de aglomeraţie;
• ar conduce la străzi mai sigure pentru pietoni, biciclişti, motociclişti şi şoferi;

• ar facilita îmbunătăţirea accesului pentru vehiculele de urgenţă şi transport public;

• ar avea efect, direct sau indirect, asupra calităţii vieţii pentru rezidenţi şi asupra calităţii mediului prin reducerea poluării.

• ar avea efect asupra blocajelor în circulaţie, prin eliminarea lor. 

Pentru realizarea construcţiei s-a impuns selectarea unui investitor, de către Comisia numită prin HCLMT nr. 173/15.04.2014, care să susţină finanţarea şi realizarea obiectivului.
Documentele pentru selectarea investitorului care să susţină finanţarea şi realizarea parcării – Caietul de sarcini şi Contractul de asociere- au fost postate pe site-ul operatorului sistemului de parcare şi, de asemenea, au fost date anunţuri repetate în presa locală şi centrală.

În urma demersurilor efectuate în vederea realizării parcării supraterane mai sus menţionate nu s-a prezentat niciun investitor. Astfel, se impune realizarea parcării din fonduri locale ale Municipiului Timişoara ţinând cont de lipsa locuilor de parcare din zona centrală.
Luând în considerare toate cele mai sus menţionate, precum şi adresa SC Drumuri Municipale Timişoara SA cu nr. 6556/04.12.2014, propunem spre aprobare următoarele:         
-  retragerea concesiunii asupra suprafeţei de teren din Piata Foch Ferdinand, identificată prin CF nr. 420077/6 (număr provizoriu)  în suprafaţă de 1852 mp atribuită direct catre S.C. Drumuri Municipale Timişoara S.A., prin HCLMT nr. 173/15.04.2014 în vederea realizării unei parcări supraterane.
- demararea unui Studiu de fezabilitate şi Proiect Tehnic pentru realizarea de către  Municipiul Timişoara a parcării supraterane pe suprafaţa de de teren din Piata Foch Ferdinand, identificată prin CF nr. 420077/6 (număr provizoriu).

